Unul dintre poliţiştii inculpaţi în cazul morţii lui George Floyd, eliberat pe cauţiune.
Unul dintre cei patru poliţişti inculpaţi în cazul morţii lui George Floyd a fost eliberat pe cauţiune. Thomas Lane, în vârstă de 37 de ani, a fost eliberat după plata unei cauţiuni de 750.000 de dolari. George Floyd, un afro-american în vârstă de 46 de ani, a murit în timp ce era imobilizat de poliţişti, cazul generând proteste violente în SUA.
Unul dintre cei patru agenţi de poliţie inculpaţi în cazul morţii afro-americanului George Floyd, un caz care a generat ample proteste violente în Statele Unite, a fost eliberat pe cauţiune, informează agenţia de presă Reuters.Thomas Lane, în vârstă de 37 de ani, a fost eliberat din Penitenciarul Hennepin după plata unei cauţiuni de 750.000 de dolari.Cei patru agenţi inculpaţi în cazul morţii afro-americanului George Floyd au fost demişi din cadrul Poliţiei din Minneapolis.George Floyd, un afro-american în vârstă de 46 de ani, a murit după ce un poliţist, Derek Chauvin, i-a ţinut genunchiul pe gât pe 25 mai, în timp ce îl imobiliza. Cazul a generat ample proteste violente în Statele Unite.Derek Chauvin, în vârstă de 44 de ani, este acuzat de omucidere voluntară şi omor din culpă.Ceilalţi trei agenţi de poliţie implicaţi în incident, Thomas Lane, J. Alexander Kueng şi Tou Thao, sunt acuzaţi de complicitate.